52 टेस्टों में 10 शतक लगा चुके मुरली विजय भी फ़ॉर्म में हैं और इस बात को लेकर ज़्यादा परेशान नहीं दिख रहे कि दिल्ली टेस्ट का नतीजा कैसा रहेगा. लेकिन इसके बाद होने वाली दक्षिण अफ़्रीकी सीरीज़ के इम्तिहान को लेकर ये टीम ज़रूर चौकन्नी होती नज़र आती है. प्रेस कॉन्फ़्रेंस में मुरली विजय ने अपने तकरीबन हर सवाल के जवाब में दक्षिण अफ़्रीका का ज़िक्र ज़रूर किया. मुरली विजय ने कहा, " पिच पर घास है. ये बात सभी मैचों में पैटर्न बन गई. हम चाहते हैं कि हमें दक्षिण अफ़्रीका के ख़िलाफ़ अभ्यास का अच्छा मौका मिले."